2016. g. „\_\_”\_\_\_\_\_ Projekts

Rīgā Noteikumi Nr.\_\_\_\_ (prot. Nr.\_\_\_,\_\_\_§)

**Grozījumi Ministru kabineta 2007.gada 3.jūlija noteikumos Nr.458 "Komersantu – darbiekārtošanas pakalpojumu sniedzēju – licencēšanas un uzraudzības kārtība"**

 Izdoti saskaņā ar Bezdarbnieku un

darba meklētāju atbalsta likuma

4.panta sesto daļu

Izdarīt Ministru kabineta 2007.gada 3.jūlija noteikumos Nr.458 "Komersantu – darbiekārtošanas pakalpojumu sniedzēju – licencēšanas un uzraudzības kārtība" (Latvijas Vēstnesis, 2007, 108.nr.; 2009, 38.nr.; 2011, 125.nr.; 2013, 129., 189.nr.) šādus grozījumus:

1. Papildināt 9.4.apakšpunktu aiz vārda „pārkāpumi” ar vārdiem „,izņemot pārkāpumus, par kuriem piemērots administratīvais sods – brīdinājums,”.

2. Izteikt 9.7.apakšpunktu šādā redakcijā:

„9.7. komersanta pārvaldes institūciju locekļi nav bijuši tāda komersanta pārvaldes institūciju locekļi, kuram iepriekš anulēta licence, pamatojoties uz šo noteikumu 38.2., 38.3., 38.4., 38.5.apakšpunktu, vai ir pagājis gads kopš licences anulēšanas, pamatojoties uz šo noteikumu 38.2., 38.3., 38.4., 38.5.apakšpunktu;”.

3. Papildināt noteikumus ar 9.8.apakšpunktu šādā redakcijā:

„9.8. komersantam iepriekš nav anulēta licence, pamatojoties uz šo noteikumu 38.2., 38.3., 38.4., 38.5.apakšpunktu, vai ir pagājis gads kopš licences anulēšanas, pamatojoties uz šo noteikumu 38.2., 38.3., 38.4., 38.5.apakšpunktu.”.

4. Izteikt 11.5.apakšpunktu šādā redakcijā:

„11.5.sadarbības līguma ar ārvalsts partneri vai Latvijas darbiekārtošanas pakalpojumu sniedzēju (turpmāk – visi kopā – sadarbības partneris) kopiju vai līguma projektu.”.

5. Papildināt 23.punktu aiz vārda „papildināt” ar vārdiem „vai svītrot”.

6. Izteikt 24.1.apakšpunktu šādā redakcijā:

„24.1.rakstiski slēgt līgumus ar darba devēju, citu sadarbības partneri un darba meklētāju par darbiekārtošanas pakalpojumu sniegšanu vai, ja līgumu par darbiekārtošanas pakalpojumu sniegšanu ar darba meklētāju nav paredzēts slēgt, iepazīstināt darba meklētāju ar darbiekārtošanas pakalpojuma sniegšanas un saņemšanas kārtību un nodrošināt, lai līgumi un pakalpojuma sniegšana atbilstu Latvijas un attiecīgās ārvalsts normatīvajos aktos noteiktajām prasībām;”.

7. Aizstāt 24.3.apakšpunktā vārdu „ārvalstu” ar vārdiem „citiem sadarbības”.

8. Izteikt 24.11. apakšpunktu šādā redakcijā:

„24.11. 10 darbdienu laikā rakstiski paziņot aģentūrai par izmaiņām iesniegumā vai tam pievienotajos dokumentos norādītajās ziņās un par katru jaunu ar sadarbības partneri noslēgtu līgumu vai izmaiņām esošajos sadarbības līgumos un iesniegt aģentūrā izmaiņas apliecinošos dokumentus (dokumentu kopijas) un noslēgto sadarbības līgumu vai to grozījumu kopijas;”.

9. Papildināt 24.15.apakšpunktu aiz vārda „vietu” ar vārdiem „un būt sasniedzamam norādītajā darbības vietā”.

10. Aizstāt 24.1 punktā vārdu „ārvalsts” ar vārdiem „citu sadarbības”.

11. Aizstāt 26.punktā vārdu „ārvalsts” ar vārdiem „ citu sadarbības”.

12. Aizstāt 28.1.apakšpunktā vārdu „ārvalstu” ar vārdiem „ citiem sadarbības”.

13. Izteikt 37. un 38.punktu šādā redakcijā:

„37. Aģentūra ir tiesīga pieņemt lēmumu par komersantam izsniegtās licences apturēšanu uz laiku līdz sešiem mēnešiem, vai pamatojoties uz tiesībaizsardzības vai ārvalsts kompetento institūciju iesniegtajiem dokumentiem par iespējamiem noziedzīgajiem nodarījumiem, uz laiku līdz lietas apstākļu pilnīgai noskaidrošanai, ja licences saņēmējs nepilda šo noteikumu 24.punktā minētos licences saņēmēja pienākumus un nerada būtisku apdraudējumu vai kaitējumu darba meklētāja likumīgajām interesēm. Licences darbības apturēšanas laikā licences saņēmējs ir tiesīgs veikt tikai tās darbības, kas nepieciešamas pārkāpumu novēršanai. Pēc pārkāpuma novēršanas aģentūras amatpersona lemj par licences darbības atjaunošanu:

38. Aģentūra pieņem lēmumu par licences anulēšanu, ja:

38.1. licences saņēmējs neatbilst šo noteikumu 9.punktā izvirzītajām prasībām;

38.2. licences saņēmējs ir sniedzis nepatiesas vai maldinošas ziņas, lai saņemtu licenci;

38.3. licences saņēmējs nepilda šo noteikumu 24.punktā minētos licences saņēmēja pienākumus un rada būtisku apdraudējumu vai kaitējumu darba meklētāja likumīgajām interesēm;

38.4. licences saņēmējs atkārtoti nepiedalās šo noteikumu 29.punktā minētajā pārbaudē;

38.5. licences saņēmējs aģentūras lēmumā par licences darbības apturēšanu noteiktajā termiņā nav novērsis konstatētos pārkāpumus;

38.6. licences saņēmējs darbiekārtošanas pakalpojumu sniegšanu ir pārtraucis uz laikposmu, kas ir ilgāks par gadu;

38.7. no pārskatiem par darbiekārtošanas pakalpojumu sniegšanu atkārtoti ir secināms, ka darbiekārtošanas pakalpojumi netiek sniegti;

38.8. licences saņēmējs ir iesniedzis iesniegumu ar lūgumu anulēt licenci;

38.9. aģentūra konstatē, ka licences saņēmējs darbiekārtošanas pakalpojumu sniegšanu ir izbeidzis.”.

14. Izteikt 43.punktu šādā redakcijā:

 „43.Ja licence anulēta atbilstoši šo noteikumu 38.2., 38.3., 38.4., 38.5.apakšpunktam vai 42.punktam, lēmumu par licences izsniegšanu pieņem vispārējā kārtībā ne agrāk kā pēc gada kopš lēmuma par licences anulēšanu pieņemšanas dienas. Ja licence anulēta atbilstoši šo noteikumu 38.1., 38.6., 38.7., 38.8. un 38.9.apakšpunktam, lēmumu par licences izsniegšanu pieņem vispārējā kārtībā pēc lēmumā par licences anulēšanu minēto iemeslu novēršanas.”.

Ministru prezidents M.Kučinskis

Labklājības ministrs J.Reirs

29.08.2016. 13:21

653

E.Heidere

vecākā eksperte

67021690; Elina.Heidere@lm.gov.lv